钦定古今图书集成/明伦汇编/闺媛典/第301卷 > 皇清三十四 > 康尔知妻杨氏
## 钦定古今图书集成/明伦汇编/闺媛典/第301卷 > 皇清三十四 > 康尔知妻杨氏

按《保德州志》：杨氏，康尔知妻。生三男二女，夫亡。里中望族以氏贤，争欲娶之，媒氏来往如织，谢之不能绝，因大恨曰：“我之未即死者，徒以子幼耳。苟乱吾意，一碗杏仁汤毕吾事矣。” 媒闻不复至。及诸子成立，皆能奉母教。会国变，子尽死于兵，依二女存活，执节弥坚。康熙甲寅卒，年八十有六。